Μεσολακκιά Σερρών

Η Μεσολακκιά (Βυζαντινά Ελληνικά: Λουκκοβικεία) ή αλλιώς Λακκοβίκια, κατ' άλλους Λακκοβήκια είναι χωριό του Παγγαίου όρους στον Νομό Σερρών που χρονολογείται από τον 10ο αιώνα. Σήμερα είναι εγκαταλελειμμένο, με τους κάτοικους του να μοιράζονται μεταξύ Παλαιοκώμης και Νέας Μεσολακκιάς.

 Οι Λακκοβικιώτες (Μεσολακκιώτες) πιθανότατα είναι απόγονοι των αρχαίων Αμφιπολιτών, οι οποίοι τον 18ο-19ο αιώνα αναμείχθηκαν με Ηπειρώτες που κατέφθασαν κυνηγημένοι από τους Τσάμηδες μετά από κάποιο κίνημα. Η τοποθεσία του χωριού είναι ιδιαιτέρως κρυφή, όμως το ότι χτίστηκε κοντά στο αρχαίο υδραγωγείο της Αμφίπολης καθώς και κοντά σε ένα από τα λατομεία της, συνηγορούν στην συγγένεια των κατοίκων με τους Αμφιπολίτες. Οι λόγοι που ανάγκασαν τους Λακκοβικιώτες να επιλέξουν ένα τόσο αφιλόξενο σημείο πρέπει να είναι ο φόβος των επιδρομών και της ελονοσίας, μιας και την εποχή εκείνη υπήρχε ακόμα η λίμνη-βάλτος του Αχινού. Σε έγγραφο του 13ου αιώνα αναφέρεται ως «χωρίον της Λουκκοβικείας». Κατά την διάρκεια της Τουρκοκρατίας και μέχρι το α΄ τέταρτο του 20ού αιώνα ο οικισμός γνώρισε μεγάλη ακμή καθώς οι κάτοικοί του ήταν ιδιαίτερα εργατικοί και προοδευτικοί. Η εγγύτητα δε, του χωριού με το λιμάνι του Τσαγεζίου το κατέστησε σημαντικό εμπορικό κέντρο. Όλα άλλαξαν κατά την διάρκεια των Βαλκανικών πολέμων όταν οι κάτοικοι βρέθηκαν μέσα στη δίνη του πολέμου, ενώ κατόπιν ξέσπασε ο Α΄ Παγκόσμιος Πόλεμος κατά τον οποίο οι Βούλγαροι κατακτητές λήστεψαν τους Λακκοβικιώτες, πήραν ομήρους τους άνδρες και έκαψαν το χωριό. Με τη λήξη του πολέμου πολλοί χωριανοί δεν επέστρεψαν ζωντανοί. Ακολούθησε ο Β΄ Παγκόσμιος Πόλεμος και ο Εμφύλιος που έθεσαν σε δοκιμασία την επιβίωση του οικισμού. Παρ' όλ' αυτά η ζωή συνέχισε τον δρόμο της στα Λακκοβίκια μέχρι την δεκαετία του 1960, οπότε και εγκαταλείφθηκε οριστικά για να δημιουργηθεί η κοινότητα της Νέας Μεσολακκιάς. Σήμερα το χωριό αποτελεί σημείο αναφοράς και συνδετικό κρίκο για όλους όσους έλκουν την καταγωγή τους από εκεί, ενώ γίνονται προσπάθειες αξιοποίησής του. Γεννήθηκαν στην ΜεσολακκιάΒασίλειος Γοργίας, Έλληνας πράκτορας Μακεδονομάχος (Γ' τάξεως) Νικόλαος Κάλιος, Έλληνας πράκτορας Μακεδονομάχος (Γ' τάξεως) Νίκος Πασιαλής, Έλληνας πρώην ποδοσφαιριστής και προπονητής ποδοσφαίρου Άγγελος Σταμπουλής ή Καλόγερος, Έλληνας πράκτορας Μακεδονομάχος (Γ' τάξεως) Νίκος Τσέλιος, Έλληνας πρώην ποδοσφαιριστής Άγγελος Τσέλλιος, Έλληνας διδάσκαλος και πράκτορας Μακεδονομάχος (Γ' τάξεως) Τσιάμης ή Ηλιάδης, Έλληνας οπλίτης Μακεδονομάχος Κωνσταντίνος Φραγκάλας, Έλληνας οπλίτης Μακεδονομάχος Γιάννης Χατζηνικολάου, Έλληνας πρώην ποδοσφαιριστής και προπονητής ποδοσφαίρου Μαργαρίτης Δήμιτσας, Αρχαία γεωγραφία της Μακεδονίας, 1874 Πρακτικά Μονής Ιβήρων, Τόμος Β΄, Actes D' Iviron, Lefort Oikonomides Papachryssanthou, Kravari Metreveli Αστέριος Γούσιος, Η κατά το Παγγαίον χώρα, 1894 Στ. Μερτζίδης, Αι χώραι του παρελθόντος και αι εσφαλμέναι τοποθετήσεις Λένος Μαυρομάτης, La pronoia D'Alexis Comnene Raoul Aprevista, 1885, Σερραϊκά Σύμμεικτα Κυριάκος Παπακυριακού, Ιστορία του νομού Σερρών από αρχαιοτάτων χρόνων μέχρι της απελευθερώσεως του 1912 - 1913 Ιωάννης Τσαρουχάς & Νικόλαος Μπονόβας, Τα μετόχια Γενίκιοϊ, Αγιάσματ(ι), Προβίστα της Μονής Παντοκράτορος Αγίου Όρους στην περιοχή Σερρών C. W. Blegen, Diary 6 November to 3 December 1918, Αρχεία Ερυθρού Σταυρού Γενικόν επιτελείον Στρατού, Διεύθυνσις Ιστορίας, Ο Μακεδονικός Αγών και τα εις Θράκην γεγονότα, 1979 Ιάσων Χανδρινός, Ο Δεύτερος Βαλκανικός Πόλεμος, Εκδόσεις εφημερίδας "ΕΘΝΟΣ" Βασιλική Κράβαρη, Αρχεία Μονής Παντοκράτορα Σόλων Ν. Γρηγοριάδης, Φοβερά Ντοκουμέντα: Οι Βαλκανικοί Πόλεμοι, Εκδόσεις εφημερίδας "Τα Νέα" Απομνημονεύματα Αθανασίου Ι. Παλαμήδου, Η απελευθέρωση του Παγγαίου Μάγδα Παρχαρίδου, Αναγνώστου χειρόγραφη πρόθεση του 18ου αιώνα από τη Μονή Εικοσιφοίνισσας, 2009 Φ. Σκαλίδης, Κοντά στις ρίζες των Ελλήνων Νικόλαος Ζήκος, Ο ναός των Αγίων Θεοδώρων στα Λακκοβίκεια Σερρών, Πατριαρχικό Ίδρυμα Πατερικών Μελετών Report of the Greek University Commision, The atrocities and devastations commited by the Bulgarians in Eastern Macedonia, Oxford University, 1919 Ευάγγελος Γιόρτσιος, Τα Λακκοβήκια του Παγγαίου